SZAKKÉPZÉSI PROJEKTTERV

Fa- és bútoripar ágazat

Fa- és bútoripar ágazati alapoktatás

1. számú melléklet

Értékelőlap az ácsolt ládához

**Értékelőlap az ácsolt ládához**

**Műveleti sorrend a szerszámok megjelölésével**

**Hogyan követik egymást a megmunkálási műveletek? 15 pont**

Nem várható el a tanulótól a pontos technológiai sor leírása, elegendő, ha a képek segítségével leírják egy elem elkészítését, pl. oldal összeállítása, tető kialakítása. Például:

egy elem elkészítése

* hasítás fejszével
* egyengetés szekercével
* simítás vonókéssel faragószék segítségével
* árkolás hornyolóval
* zsindelyszerű összerakás

oldal összerakás

* láb árkolása
* zsaluszerű összerakás
* csaphely vésés, csap kialakítás fúró, véső
* faszeggel rögzítés, fúró

tető, íves elem készítés

* árkolás
* csap, csaphely készítés
* zsindelyszerű összerakás
* facsap vagy -tengely készítése

**Miért zsindelyszerű az alkatrészek kialakítása? 5 pont**

Hasítással egyszerű volt a körcikkek kialakítása. Nem használtak ragasztót és így egyszerű volt a csaphornyos kialakítás. Mivel régen a nomád törzseknél fontos volt a vízhatlanság, ezzel a szerkezettel ezt biztosítani tudták.

**Hol használjuk ma a hasítás technikáját? 3 pont**

Erdélyben még ma is él a fazsindely készítése. A hordókat is így készítik, így lehet biztosítani, hogy a bélsugár a hordódongánál ne vezesse ki a folyadékot.

Érdemes minden hajlításra kerülő alkatrésznél alkalmazni, mert az átvágott rostok könnyen elválhatnak és bereped az alkatrész.